paragraph_text: Nacionalno povijesno mjesto (National Historic Site, NHS) je zaštićeno područje od nacionalne povijesne važnosti u SAD. Na njemu se obično nalazi jedna povijesna pojava koja je izravno u svezi s tim mjestom. Srodno zaštićeno područje je nacionalni povijesni park, područje koje se uglavnom prostire šire od same građevine, a njeni resursi sadrže mješavinu povijesnih i ponekad prirodnih osobina. Još jedna srodna vrsta zaštićenog područja je nacionalni povijesni spomenik SAD-a.